ΑΠΟΦΑΣΕΙΣ
Αριθμ. 7/2019
Τροποποίηση - συμπλήρωση του Κανονισμού
Εσωτερικής Υπηρεσίας της Εισαγγελίας του Αρείου
Πάγου.
Η ΟΛΟΜΕΛΕΙΑ ΤΗΣ ΕΙΣΑΓΓΕΛΙΑΣ
ΤΟΥ ΑΡΕΙΟΥ ΠΑΓΟΥ
Στην Αθήνα και στην Αίθουσα Διασκέψεων της Ολομέλειας του Αρείου Πάγου (Λεωφ. Αλεξάνδρας 121- 2ος
όροφος - Βιβλιοθήκη), σήμερα στις 9 Μαΐου 2019, ημέρα
Πέμπτη και ώρα 9.30' συνήλθε η Ολομέλεια της Εισαγγελίας του Αρείου Πάγου.
Παρέστησαν η Εισαγγελέας του Αρείου Πάγου Ξένη
Δημητρίου - Βασιλοπούλου και οι Αντεισαγγελείς:
1) Δημήτριος Δασούλας, 2) Κωνσταντίνος Παρασκευαΐδης, 3) Βασίλειος Πλιώτας, 4) Χαράλαμπος Βουρλιώτης,
5) Βασιλική Θεοδώρου, 6) Ευσταθία Σπυροπούλου,
7) Παναγιώτης Καραγιάννης, 8) Ιωάννης Κωνσταντινόπουλος, 9) Δημήτριος Παπαγεωργίου, 10) Ευάγγελος
Ζαχαρής, 11) Ιωάννης Προβατάρης, 12) Όλγα Σμυρλή,
13) Ισίδωρος Ντογιάκος, 14) Παναγιώτης Μπρακουμάτσος και 15) Γρηγόριος Πεπόνης.
Απουσίασαν λόγω κωλύματος οι Αντεισαγγελείς:
1) Αθανάσιος Κατσιρώδης, 2) Αννα Ζαϊρη, 3) Αντώνιος
Λιόγας, 4) Ελένη Ρ. Μετσοβίτου - Φλουρή, 5) Αριστέα Θεοδόση, 6) Ιωάννης Αγγελής και 7) Βασίλειος Χαλντούπης.
Παρέστη ως Γραμματέας η Προϊσταμένη του Τμήματος
Διοίκησης και Προσωπικού Ελένη Κοξαράκη, λόγω αδείας της Προϊσταμένης Διεύθυνσης της Γραμματείας της
Εισαγγελίας του Αρείου Πάγου Χρυσάνθης Σημαντήρα.
Στη συνέχεια, αφού διαπιστώθηκε η προβλεπόμενη
από το άρθρο 14α ν. 1756/1988, όπως ισχύει, απαρτία,
η Εισαγγελέας του Αρείου Πάγου, κήρυξε την έναρξη
της συνεδρίασης.
Ακολούθως, υπεβλήθη αντίγραφο της υπ' αριθμ.
2/2019 απόφασης της Υπηρεσιακής Συνέλευσης των
Υπαλλήλων της Εισαγγελίας του Αρείου Πάγου.
Η Ολομέλεια συγκλήθηκε νομίμως, δυνάμει των υπ'
αριθ. 4308/9-4-2019 προσκλήσεων της Εισαγγελέως του
Αρείου Πάγου, προς τους υπηρετούντες στην Εισαγγελία
του Αρείου Πάγου Αντεισαγγελείς και τα πρόσωπα που
αναφέρονται στο άρθρο 17 παρ. 6 του Κώδικα Οργανισμού Δικαστηρίων και Κατάστασης Δικαστικών Λει-
τουργών (ν. 1756/1988). Παρίσταται ο Αντιπρόεδρος του
Δικηγορικού Συλλόγου Αθηνών Θεμιστοκλής Σοφός. Αν
και προσκλήθηκαν νόμιμα, σύμφωνα με τις προαναφερόμενες διατάξεις, δεν παρέστησαν οι εκπρόσωποι της
Ένωσης Εισαγγελέων, της Ένωσης Δικαστών και Εισαγγελέων, του Συλλόγου Δικαστικών Υπαλλήλων Αθηνών
και του Συλλόγου Δικαστικών Υπαλλήλων Πτυχιούχων
Ανωτάτης και Ανωτέρας Εκπαίδευσης.
Θέμα της παρούσας Ολομέλειας είναι η Τροποποίηση
του Κανονισμού Εσωτερικής Υπηρεσίας της Εισαγγελίας
του Αρείου Πάγου. Εισηγήτρια η Εισαγγελέας του Αρείου
Πάγου, Ξένη Δημητρίου - Βασιλοπούλου.
Η Εισαγγελέας του Αρείου Πάγου, έθεσε υπόψη των
μελών της Ολομέλειας, το περιεχόμενο της υπ' αριθμ.
2/2019 απόφασης και ταυτάριθμων πρακτικών της Υπηρεσιακής Συνέλευσης των Υπαλλήλων της Γραμματείας
της Εισαγγελίας του Αρείου Πάγου, στην οποία είχε παρασταθεί και η ίδια και η οποία Συνέλευση συγκλήθηκε
σύμφωνα με τα άρθρα 25 - 27 ν. 2812/2000, κατόπιν πρόσκλησης της Προϊσταμένης Διεύθυνσης της Γραμματείας
της Εισαγγελίας του Αρείου Πάγου.
Ακολούθως, η Εισαγγελέας του Αρείου Πάγου, αφού
έλαβε το λόγο, εισηγήθηκε την συμπλήρωση-τροποποίηση του Κανονισμού Εσωτερικής Υπηρεσίας της Εισαγ-
γελίας του Αρείου Πάγου.
Ακολούθησε ανταλλαγή γνωμών μεταξύ των μελών
της Ολομέλειας και αναπτύχθηκαν απόψεις.
Στη συνέχεια, η Εισαγγελέας του Αρείου Πάγου έθεσε προς ψηφοφορία το ερώτημα εάν είναι αναγκαία η
τροποποίηση-συμπλήρωση του Κανονισμού Εσωτερικής
Υπηρεσίας της Εισαγγελίας του Αρείου Πάγου.
Κατά την ψηφοφορία, που ακολούθησε, οι Αντεισαγγελείς του Αρείου Πάγου, από τον νεώτερο προς τον   αρ-
χαιότερο, ψήφισαν ομοφώνως υπέρ της τροποποίησης
του Κανονισμού Εσωτερικής Λειτουργίας της Εισαγγελίας του Αρείου Πάγου, όπως ειδικότερα αναφέρεται στο
διατακτικό της παρούσας.
ΣΚΕΦΤΗΚΕ ΣΥΜΦΩΝΑ ΜΕ ΤΟ ΝΟΜΟ
Επειδή, κατά το άρθρο 17 στοιχείου Α «Κανονισμοί»
του ν. 1756/1988 «Κώδικας Οργανισμού Δικαστηρίων
και Κατάστασης Δικαστικών Λειτουργών» όπως ισχύει:
«1. Με την επιφύλαξη τιυ άρθρου 23, κάθε δικαστήριο ή
εισαγγελία, καθώς και οι Γενικές Επιτροπείες του ΕλεγκτιΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
28 Ιουνίου 2019
ΤΕΥΧΟΣ  ΔΕΥΤΕΡΟ
Αρ. Φύλλου 2608
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/28.06.2019
κού Συνεδρίου και των τακτικών διοικητικών δικαστηρίων, καταρτίζουν κανονισμό εσωτερικής υπηρεσίας, ο
οποίος συμπληρώνεται, τροποποιείται ή αντικαθίσταται,
όταν επιβάλλεται από υπηρεσιακές ανάγκες. 2. Ο κανονισμός καταρτίζεται, συμπληρώνεται, τροποποιείται
ή αντικαθίσταται: α) των δικαστηρίων, καθώς και των
εισαγγελιών στις οποίες υπηρετούν τουλάχιστον πέντε
εισαγγελικοί λειτουργοί από τις ολομέλειες αυτών... 7. Οι
κανονισμοί ισχύουν μόνο μετά την τελική έγκριση τους
από τις ολομέλειες των ανώτατων δικαστηρίων και αφού
διαβιβασθούν στον Υπουργό Δικαιοσύνης, Διαφάνειας
και Ανθρώπινων Δικαιωμάτων, δημοσιεύονται στην Εφημερίδα της Κυβερνήσεως».
Στην προκειμένη περίπτωση, η Ολομέλεια αφού άκουσε την Εισηγήτρια, έλαβε υπόψη τις γνώμες των μελών
της, καθώς και την υπ' αριθμ. 2/2019 απόφαση της Υπηρεσιακής Συνέλευσης των Υπαλλήλων της Γραμματείας
της Εισαγγελίας του Αρείου Πάγου, όπως αναφέρεται στα
Πρακτικά της παρούσας απόφασης και μετά την τήρηση της νόμιμης διαδικασίας, αποφασίζει ομόφωνα ότι ο
Κανονισμός Εσωτερικής λειτουργίας της Εισαγγελίας του
Αρείου Πάγου, πρέπει να συμπληρωθεί -τροποποιηθεί,
όπως ορίζεται στο διατακτικό.
ΓΙΑ ΤΟΥΣ ΛΟΓΟΥΣ ΑΥΤΟΥΣ
Αποφασίζεται η συμπλήρωση του Κανονισμού Εσωτερικής Λειτουργίας της Εισαγγελίας του Αρείου Πάγου, ο
οποίος έχει ως εξής:
ΚΑΝΟΝΙΣΜΟΣ ΕΣΩΤΕΡΙΚΗΣ ΛΕΙΤΟΥΡΓΙΑΣ
ΤΗΣ ΕΙΣΑΓΓΕΛΙΑΣ ΤΟΥ ΑΡΕΙΟΥ ΠΑΓΟΥ
ΚΕΦΑΛΑΙΟ Α'
Άρθρο 1
Η οργάνωση και η Λειτουργία της Εισαγγελίας του
Αρείου Πάγου και της Γραμματείας της διέπονται από τις
διατάξεις του Κώδικα Οργανισμού των Δικαστηρίων και
Κατάστασης των Δικαστικών Λειτουργών - Κ.Ο.Δ.Κ.Δ.Λ.(ν. 1756/1988 όπως ισχύει), του Κώδικα Πολιτικής Δικο-
νομίας και του Κώδικα Ποινικής Δικονομίας και συμπληρωματικά από τις διατάξεις του παρόντος κανονισμού.
Άρθρο 2
Η Εισαγγελία διευθύνεται από τον Εισαγγελέα του
Αρείου Πάγου, ο οποίος φροντίζει για την εύρυθμη λειτουργία της. Ο Εισαγγελέας ή ο οριζόμενος από αυτόν
αρχαιότερος Αντεισαγγελέας, ως αναπληρωτής του, και
σε περίπτωση κωλύματος αυτού ο αμέσως επόμενος,
καθορίζει ιδίως τη συμμετοχή των Αντεισαγγελέων στις
συνεδριάσεις των Δικαστηρίων, την υπηρεσία αυτών και
αναθέτει σ' αυτούς την επεξεργασία των δικογραφιών
και των πάσης φύσεως εγγράφων .
Ο Εισαγγελέας του Αρείου Πάγου με πράξη του μπορεί
να αναθέτει ιδίως: α) Σε έναν από τους δύο αρχαιότερους Αντεισαγγελείς τον προσδιορισμό των υποθέσε-
ων στα Ποινικά Τμήματα, β) Σε έναν ή περισσότερους
Αντεισαγγελείς την εποπτεία στις Εισαγγελίες της Χώρας
και τις Γραμματείες τους, ως και στα Τμήματα της Εισαγγελίας του Αρείου Πάγου, γ) Σε έναν ή περισσότερους
Αντεισαγγελείς, αρμοδιότητες σχετικά με την παρακολούθηση υποθέσεων που αφορούν τρομοκρατία, δια-
φθορά, οικονομικά εγκλήματα, ναρκωτικά, προστασία
περιβάλλοντος (ν. 1650/1986), χορήγηση και είσπραξη
παράνομων συντάξεων, ρατσισμό και εμπορία ανθρώπων (trafficking), αθλητισμό, παραβατικότητα και θυ-
ματοποίηση ανηλίκων και δ) σε έναν ή περισσότερους
Αντεισαγγελείς τη διενέργεια των οριζόμενων στο άρθρο 29 παρ. 4 ΚΠΔ, όπως προστέθηκε με το άρθρο 15
ν. 3472/2006.
Επίσης: α) Ορίζει τους Εισαγγελικούς Λειτουργούς, που
θα εκπροσωπούν τη Χώρα σε Εθνικά ή Διεθνή Φόρα,
σε Νομοπαρασκευαστικές Επιτροπές ή άλλες Ομάδες
Εργασίας, β) Επιλέγει τους Εισαγγελικούς Λειτουργούς,
που θα συμμετέχουν σε Εκπαιδευτικά Προγράμματα στο
εξωτερικό ή στο εσωτερικό και γ) Επιμελείται ο ίδιος ή με
τη συνδρομή Αντεισαγγελέων του Αρείου Πάγου, που θα
ορίζονται από αυτόν, της εκπαίδευσης των Εισαγγελικών
Λειτουργών, που θα υλοποιούν Προγράμματα ενημέρωσης πολιτών, ιδίως μαθητών, φοιτητών, μεταπτυχιακών
φοιτητών, γονέων και εκπαιδευτικών, σχετικά με θέματα
δικαίου και δικαιοσύνης, καθώς και πρόληψης της παραβατικότητας και της θυματοποίησης ανηλίκων και νέων.
Ο Εισαγγελέας του Αρείου Πάγου, δέχεται τις αιτήσεις
των Δικαστικών Υπαλλήλων της Εισαγγελίας του Αρείου
Πάγου για συμμετοχή τους σε Εκπαιδευτικά Σεμινάρια
και λοιπά Προγράμματα και επιλέγει εξ' αυτών τους Δικαστικούς Υπαλλήλους που θα συμμετέχουν, λαμβάνοντας
υπόψη τις ανάγκες της Υπηρεσίας.
Προΐσταται όλων των Εισαγγελικών Λειτουργών της
Χώρας, στους οποίους μπορεί να απευθύνει παραγγελίες, γενικές οδηγίες και συστάσεις, σχετικές με την άσκη-
ση των καθηκόντων τους.
Γνωμοδοτεί ο ίδιος ή ο Αντεισαγγελέας, που θα οριστεί
από αυτόν, σε νομικά ζητήματα γενικότερου ενδιαφέροντος.
Με Πράξη του και μετά από γραπτή εισήγηση του Διευθυντή της Γραμματείας, τοποθετεί και μετακινεί τους
Προϊσταμένους των Τμημάτων, σύμφωνα με τις διατάξεις
των νόμων και τις αποφάσεις των αρμοδίων Υπηρεσιακών Συμβουλίων, ως και τους Υπαλλήλους στα Τμήματα
της Εισαγγελίας. Μπορεί, μετά από έγγραφη εισήγηση
του Διευθυντή, να αυξομειώνει με Πράξη του, προσωρινά ή οριστικά, τον αριθμό των υπαλλήλων κάθε Τμήμα-
τος, ανάλογα με τις εκάστοτε υπηρεσιακές ανάγκες και
όπως ο νόμος ορίζει.
Άρθρο 3
Η εσωτερική υπηρεσία, σε σχέση με την άσκηση των
εισαγγελικών καθηκόντων, διεξάγεται από τον Εισαγγελέα και τους Αντεισαγγελείς που ορίζονται απ' αυτόν
και ενεργούν στα πλαίσια της κειμένης νομοθεσίας και
ιδίως του Κ.Ο.Δ.Κ.Δ.Λ. (ν. 1756/1988, όπως ισχύει) και του
Κώδικα Ποινικής Δικονομίας.
Άρθρο 4
Α) Στην Εισαγγελία του Αρείου Πάγου, για την εύρυθμη διεξαγωγή της υπηρεσίας και την εξυπηρέτηση των
λειτουργικών αναγκών της, συνιστώνται και λειτουργούν
έξι (6) τμήματα και ένα (1) Γραφείο, που καθένα τηρεί
δικό του αρχείο.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/28.06.2019
Τα Τμήματα και το Γραφείο είναι τα ακόλουθα:
1. Τμήμα Διοίκησης και Προσωπικού,
2. Τμήμα Διεθνών Σχέσεων και διά βίου εκπαίδευσης
των Εισαγγελικών Λειτουργών.
3. Τμήμα Ποινικό
4. Τμήμα Εποπτείας Δικαστικών Λειτουργών και Στατιστικής
5. Τμήμα Κλήσεων και Επιδόσεων
6. Τμήμα Λογιστικό και Μεθόδων Οργάνωσης - Πληροφορικής
και
Γραφείο του Εισαγγελέα του Αρείου Πάγου.
Β) Οι αρμοδιότητες και τα καθήκοντα κάθε Τμήματος,
καθορίζονται στα επόμενα άρθρα. Οποιαδήποτε αμφισβήτηση προκύψει γι' αυτά, επιλύεται με απόφαση του
Εισαγγελέα του Αρείου Πάγου, αφού προηγουμένως λάβει την γραπτή γνώμη του Διευθυντή της Γραμματείας
της Εισαγγελίας.
Άρθρο 5
ΓΡΑΦΕΙΟ ΕΙΣΑΓΓΕΛΕΑ ΑΡΕΙΟΥ ΠΑΓΟΥ
Στην αρμοδιότητα του Γραφείου του Εισαγγελέα του
Αρείου Πάγου , στο οποίο θα υπηρετούν δύο (2) δικαστικοί υπάλληλοι , υπάγεται η οργάνωση της προσω-
πικής και τηλεφωνικής επικοινωνίας του Εισαγγελέα
του Αρείου Πάγου με: α) Δικαστικούς Λειτουργούς
β) Εκπροσώπους Δημόσιων Αρχών και φορέων γ) Πολίτες και δ) Εκπροσώπους των ΜΜΕ. Επίσης, οι υπάλλη-
λοι που υπηρετούν στο Γραφείο αυτό ενημερώνουν τον
Εισαγγελέα για τα τρέχοντα θέματα της επικαιρότητας
, που έχουν ως πηγή διάφορα έντυπα και ηλεκτρονικά
μέσα ενημέρωσης και αφορούν την απονομή της Δικαιοσύνης και την τέλεση εγκλημάτων, παραδίδοντας σε
αυτόν το αντίστοιχο υλικό.
Το Γραφείο αυτό, υπάγεται στο Τμήμα Διοίκησης και
Προσωπικού.
Άρθρο 5Α
ΓΡΑΦΕΙΟ ΕΠΙΚΟΙΝΩΝΙΑΣ
Το Γραφείο του Εισαγγελέως του Αρείου Πάγου, λειτουργεί και ως Γραφείο Επικοινωνίας.
Η ενημέρωση του κοινού, γίνεται από τον Εισαγγελέα του Αρείου Πάγου ή τους οριζόμενους από αυτόν
Αντεισαγγελείς του Αρείου Πάγου, για θέματα μείζονος
κοινωνικού ενδιαφέροντος, που αφορούν στη Δικαιοσύνη, ιδίως με την έκδοση Δελτίων Τύπου ή την διά ζώ-
σης ενημέρωση των εκπροσώπων των Μέσων Μαζικής
Ενημέρωσης (Μ.Μ.Ε.).
Η πληροφόρηση, πρέπει να είναι έγκυρη και ακριβής
και γίνεται με την τήρηση των Αρχών του δημοσίου
συμφέροντος, του τεκμηρίου αθωότητας, της ιδιωτικότητας, συμπεριλαμβανομένης και της προστασίας της
ανηλικότητας
ΚΕΦΑΛΑΙΟ Β΄
ΟΡΓΑΝΩΣΗ ΤΗΣ ΓΡΑΜΜΑΤΕΙΑΣ
Άρθρο 6
Η Γραμματεία της Εισαγγελίας του Αρείου Πάγου αποτελείται από τη Διεύθυνση , τα αναφερόμενα στο άρθρο
4 του παρόντος Κανονισμού Τμήματα και Γραφείο. Σε
κάθε Τμήμα, με βάση τις προβλεπόμενες οργανικές θέσεις, θα υπηρετούν τουλάχιστον πέντε (5) Δικαστικοί
Υπάλληλοι, στους οποίους συμπεριλαμβάνονται Γραμματείς, Δακτυλογράφοι και Επιμελητές Δικαστηρίων, ενώ
στο Γραφείο του Εισαγγελέα θα υπηρετούν τουλάχιστον
δύο (2) Δικαστικοί Υπάλληλοι.
Άρθρο 7
ΔΙΕΥΘΥΝΤΗΣ
Ο Διευθυντής της Γραμματείας της Εισαγγελίας του
Αρείου Πάγου διευθύνει τις υπηρεσίες αυτής και φροντίζει για την εύρυθμη λειτουργία των εργασιών της, σύμ-
φωνα με τις εντολές του Εισαγγελέα του Αρείου Πάγου,
ασκώντας τα καθήκοντα του όπως ο νόμος ορίζει. Στα
πλαίσια της αρμοδιότητας του αυτής, αυτός κυρίως:
1. Ελέγχει, εποπτεύει και συντονίζει τη δράση σε ό,τι
αφορά τη γραμματειακή υποστήριξη όλων των Τμημάτων της Γραμματείας της Εισαγγελίας, με σκοπό την
ουσιαστική και αποτελεσματική λειτουργία τους, την
καλύτερη δυνατή χωροταξική τοποθέτηση τους, την
οργάνωση και τον εκσυγχρονισμό του συνόλου των
υπηρεσιών αυτής.
2. Εισηγείται, εγγράφως, προς τον Εισαγγελέα του Αρείου Πάγου, για την τοποθέτηση και την μετακίνηση των
Προϊσταμένων των Τμημάτων της Εισαγγελίας, των Δικαστικών Υπαλλήλων στα διάφορα Τμήματα, λαμβάνοντας,
πάντοτε, υπόψη τις ειδικές γνώσεις και την προηγούμενη
υπηρεσιακή εμπειρία εκάστου υπαλλήλου, καθώς και
τυχόν ιδιαίτερες γνώσεις ή ικανότητες.
3. Μεριμνά για τη διεκπεραίωση των εργασιών που
έχουν σχέση με τη σύγκληση της Ολομέλειας της Εισαγγελίας και τη διεξαγωγή των συνεδριάσεων της.
4. Εκτελεί καθήκοντα Γραμματέα της Ολομέλειας της
Εισαγγελίας και τηρεί το Ηλεκτρονικό Βιβλίο Δημοσίευσης Πρακτικών και Αποφάσεων της Ολομέλειας.
5. Υποβάλλει στην Ολομέλεια της Εισαγγελίας έγγραφες προτάσεις για θέματα σχετικά με τον Κανονισμό
Εσωτερικής Λειτουργίας της Εισαγγελίας, που άπτονται
και αφορούν την εύρυθμη λειτουργία της Γραμματείας
της Εισαγγελίας και τις αναπτύσσει και προφορικώς στη
συνεδρίαση αυτής.
6. Ελέγχει την κανονική προσέλευση και αναχώρηση
των υπαλλήλων και ενημερώνει σχετικά τον Εισαγγελέα
του Αρείου Πάγου.
7. Συντάσσει Εκθέσεις αξιολόγησης των Δικαστικών
Υπαλλήλων κάθε έτος.
8. Συγκροτεί τα εκλογικά συνεργεία για τη διεκπεραίωση της εκλογικής διαδικασίας.
Σε περίπτωση απουσίας ή κωλύματος αναπληρώνεται
με Πράξη του Εισαγγελέα, ως ο νόμος ορίζει.
Άρθρο 8
ΠΡΟΪΣΤΑΜΕΝΟΙ ΤΜΗΜΑΤΩΝ ΤΗΣ ΕΙΣΑΓΓΕΛΙΑΣ
Στην Εισαγγελία του Αρείου Πάγου ασκούν τα καθήκοντα
τους, ως Προϊστάμενοι των Τμημάτων αυτής, έξι (6) Δικαστικοί Υπάλληλοι , εφόσον υφίσταται ο κατά νόμο απαιτούμε-
νος ελάχιστος αριθμός υπαλλήλων. Οι ως άνω Προϊστάμενοι
Τμημάτων, στα πλαίσια της αρμοδιότητας τους:
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/28.06.2019
1. Διευθύνουν τις εργασίες των Τμημάτων τους και
μεριμνούν για την εύρυθμη λειτουργία αυτών.
2. Ελέγχουν τις εργασίες και την αποδοτικότητα των
Υπαλλήλων του Τμήματος και αναθέτουν σε αυτούς
οποιαδήποτε εργασία υπάγεται στο αντικείμενο του
Τμήματος.
3. Ενημερώνουν τον Διευθυντή, για κάθε σημαντικό
θέμα, που αφορά την εύρυθμη λειτουργία του Τμήματος.
Άρθρο 9
ΕΠΙΜΕΛΗΤΕΣ
Τα καθήκοντα των Επιμελητών της Εισαγγελίας Δικαστηρίων του Αρείου Πάγου ενδεικτικά είναι:
1. Η παραλαβή, διευθέτηση της αλληλογραφίας (συστημένης και απλής) και η διεκπεραίωση αυτής, που
αφορά την καταχώρηση, ταξινόμηση και αποστολή των
υπηρεσιακών εγγράφων των διαφόρων Τμημάτων της
Υπηρεσίας.
2. Το άνοιγμα της εισερχόμενης αλληλογραφίας, η ταξινόμηση των εγγράφων και η παράδοση στα αρμόδια
Τμήματα της Υπηρεσίας.
3. Οι επιδόσεις κλήσεων και εγγράφων προς διαδίκους
και μάρτυρες ποινικών υποθέσεων και πολιτικών υποθέσεων, όταν έχει ασκηθεί αναίρεση από τον Εισαγγελέα
του Αρείου Πάγου κατά απόφασης πολιτικού δικαστηρίου και οι οποίες έχουν προσδιορισθεί προς εκδίκαση
στον Άρειο Πάγο.
4. Η εξαγωγή των απαραίτητων φωτοτυπιών για τις
ανάγκες όλων των Τμημάτων
5. Η απαραίτητη υλική υποστήριξη των Εισαγγελικών
Λειτουργών και των Γραμματέων και Δακτυλογράφων
της Εισαγγελίας, κατά την εκτέλεση των υπηρεσιακών
τους καθηκόντων.
ΚΕΦΑΛΑΙΟ Γ
ΑΡΜΟΔΙΟΤΗΤΕΣ ΤΜΗΜΑΤΩΝ
Άρθρο 10
ΤΜΗΜΑ ΔΙΟΙΚΗΣΕΩΣ ΚΑΙ ΠΡΟΣΩΠΙΚΟΥ
Στην αρμοδιότητα του Τμήματος αυτού, στο οποίο θα
υπηρετούν οκτώ (8) Δικαστικοί Υπάλληλοι, υπάγεται η
διεκπεραίωση των εργασιών, που αφορούν την Διοίκηση
της Εισαγγελίας του Αρείου Πάγου και ειδικότερα:
1. Η καταχώρηση του συνόλου των εισερχομένων και
εξερχόμενων εγγράφων στο Ηλεκτρονικό Βιβλίο Πρωτοκόλλου της Εισαγγελίας του Αρείου Πάγου, καθώς και
αυτών που έχουν εμπιστευτικό χαρακτήρα στο ανάλογο
εμπιστευτικού χαρακτήρα Ηλεκτρονικό Βιβλίο και η εν
συνεχεία διεκπεραίωση αυτών.
2. Η παραλαβή, το άνοιγμα των φακέλων, η ταξινόμηση των εγγράφων και η διακίνηση της αλληλογραφίας
(απλής και εμπιστευτικής) στον Εισαγγελέα του Αρείου
Πάγου, τους Αντεισαγγελείς και τα Τμήματα.
3. Η Ηλεκτρονική παραλαβή Δικογραφιών με ηλεκτρονικό Δελτίο Διακίνησης, που αφορούν σε αιτήσεις
ασκήσεως αναιρέσεως από τον Εισαγγελέα.
4. Η διεκπεραίωση της ηλεκτρονικής αλληλογραφίας
(e-mail) του Τμήματος.
5. Η παραλαβή και η καταχώρηση στο Ηλεκτρονικό
Πρωτόκολλο κάθε είδους αιτήσεων-αναφορών και των
δικαιολογητικών που συνοδεύουν αυτές.
6. Η δακτυλογράφηση των εγγράφων και προτάσεων
προς την Πολιτική Ολομέλεια του Αρείου Πάγου και της
εν γένει αλληλογραφίας του Εισαγγελέα του Αρείου Πάγου, των Αντεισαγγελέων και του Τμήματος και στη συ-
νέχεια η διεκπεραίωση αυτής (απλής και εμπιστευτικής).
7. Η τήρηση Ηλεκτρονικού Βιβλίου Πράξεων του Εισαγγελέα του Αρείου Πάγου και η καταχώρηση αυτών
στο Ηλεκτρονικό Πρωτόκολλο.
8. Η τήρηση Ηλεκτρονικών Βιβλίων Εγκυκλίων και Γνωμοδοτήσεων του Εισαγγελέα του Αρείου Πάγου και των
Αντεισαγγελέων , η δακτυλογράφηση, κοινοποίηση και
ανάρτηση αυτών στην ιστοσελίδα της Υπηρεσίας καθώς
και η τήρηση αρχείου αυτών.
9. Η παραλαβή των αιτήσεων και η περαιτέρω διαδικασία για άσκηση ή μη αναιρέσεως εκ μέρους του
Εισαγγελέα και των Αντεισαγγελέων του Αρείου Πάγου
και η καταχώριση αυτών στο ειδικό Ηλεκτρονικό Βιβλίο
Αιτήσεων Αναιρέσεως.
10. Η παραλαβή αποφάσεων πρωτοβαθμίων πειθαρχικών συμβουλίων δικηγορικών συλλόγων, η καταχώρηση
αυτών στο ειδικό ηλεκτρονικό βιβλίο που τηρείται στο
Τμήμα, η παραλαβή σχετικών αιτήσεων από πολίτες και η
περαιτέρω διαδικασία για την άσκηση ή μη έφεσης από
τον Εισαγγελέα ή τους Αντεισαγγελείς του Αρείου Πάγου
κατά των αποφάσεων αυτών.
11. Η κατά νόμο παραλαβή και διεκπεραίωση των δηλώσεων για την ίδρυση πολιτικού κόμματος και κάθε
σχετική ενέργεια (τήρηση αλφαβητικού ευρετηρίου,
χορήγηση αντιγράφων κ.λπ.) και η ηλεκτρονική καταχώριση στη σχετική εφαρμογή ηλεκτρονικού ευρετηρίου.
12. Η διεκπεραίωση των διαδικασιών σε περίοδο εκλογών.
13. Η διαδικασία ποινικής προκαταρκτικής εξέτασης
κατ' αρθρ. 29 παρ.4 ΚΠΔ (διενέργεια προκαταρκτικών
εξετάσεων, κλήσεις μαρτύρων, λήψη καταθέσεων μαρτύρων - ανωμοτί υπόπτων, διεκπεραίωση σχετικών εγ-
γράφων), η τήρηση Ηλεκτρονικού Βιβλίου για την καταχώριση και διακίνηση των σχετικών δικογραφιών και
η τήρηση σχετικού Ηλεκτρονικού Βιβλίου Διατάξεων.
14. Η διαδικασία ποινικής προκαταρκτικής εξέτασης
κατ' αρθρ. 35 ΚΠΔ (διενέργεια προκαταρκτικών εξετάσεων, κλήσεις μαρτύρων, λήψη καταθέσεων μαρτύρων -
ανωμοτί υπόπτων, διεκπεραίωση σχετικών εγγράφων).
15. Η καταχώρηση των δικογράφων εξωτερικού σε
Ειδικό Ηλεκτρονικό Βιβλίο και στη συνέχεια η διαβίβαση
αυτών στις αρμόδιες υπηρεσίες των Αρχών του ξένου
Κράτους (αστικής φύσεως διαφορές).
16. Η παροχή πληροφοριών στο κοινό, περί της πορείας των εγγράφων που καταχωρούνται στο Ηλεκτρονικό
Βιβλίο Πρωτοκόλλου της Εισαγγελίας
17. Η καθαρογραφή, καταχώρηση στο εμπιστευτικό
πρωτόκολλο και επίδοση των ετησίων εκθέσεων αξιολόγησης των Υπαλλήλων της Εισαγγελίας και η ενημέρωση
των σχετικών ατομικών φακέλων αυτών.
18. Η κοινοποίηση των εγγράφων, που αφορούν σε
προαγωγές, τοποθετήσεις, μισθολογικές διαφοροποιήΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/28.06.2019
σεις των Εισαγγελικών Λειτουργών και των Δικαστικών
Υπαλλήλων, η χορήγηση υπηρεσιακών βεβαιώσεων,
καθώς και οποιοδήποτε άλλο θέμα αφορά στη διοίκηση.
19. Η κοινοποίηση στους Υπαλλήλους της Εισαγγελίας εγγράφων σχετικών με εκπαιδευτικά σεμινάρια και
η διεκπεραίωση των διαδικασιών για την επιμόρφωση
αυτών.
20. Η τήρηση Ηλεκτρονικού Μητρώου των υπηρετούντων στην Εισαγγελία του Αρείου Πάγου Εισαγγελικών
Λειτουργών, και Δικαστικών Υπαλλήλων, καθώς και η
διατήρηση και ενημέρωση των σχετικών φακέλων
21. Η ενημέρωση του μητρώου για χορήγηση πάσης
φύσεως αδειών των Εισαγγελικών Λειτουργών, των Δικαστικών Υπαλλήλων και των Επιμελητών, καθώς και η
διεκπεραίωση της σχετικής αλληλογραφίας
Στο Τμήμα αυτό ανήκει και το Γραφείο του Εισαγγελέα
του Αρείου Πάγου με τις αρμοδιότητες, όπως αυτές αναφέρονται στο άρθρο 5 και 5Α του παρόντος κανονισμού.
Άρθρο 11
ΤΜΗΜΑ ΔΙΕΘΝΩΝ ΣΧΕΣΕΩΝ ΚΑΙ ΔΙΑ ΒΙΟΥ
ΕΚΠΑΙΔΕΥΣΗΣ ΤΩΝ ΕΙΣΑΓΓΕΛΙΚΩΝ ΛΕΙΤΟΥΡΓΩΝ
Στην αρμοδιότητα του Τμήματος αυτού, στο οποίο θα
υπηρετούν πέντε (5) δικαστικοί υπάλληλοι, υπάγεται:
1. Η επικοινωνία και συνεργασία του Εισαγγελέα του
Αρείου Πάγου και εκπροσώπων του με άλλες Δικαστικές, Εισαγγελικές και λοιπές Αρχές των Κρατών Μελών
της Ευρωπαϊκής Ένωσης και άλλων χωρών, ιδίως με την
ανταλλαγή πληροφοριών για τα νομικά συστήματα και
τη νομοθεσία των κρατών τους, τις νομοθετικές δραστηριότητες, τα μέτρα για την επιβολή του νόμου και
τις ακολουθούμενες νομικές πρακτικές.
2. Η δημιουργία και ενίσχυση των Διεθνών Σχέσεων
της Εισαγγελίας του Αρείου Πάγου με ομότιμες Εισαγγελικές Αρχές των Κρατών Μελών της Ευρωπαϊκής Ένωσης
και άλλων χωρών, με την υπογραφή Μνημονίων Συνεργασίας και τον συντονισμό ανταλλαγής επισκέψεων Ει-
σαγγελικών Λειτουργών, στα πλαίσια εφαρμογής των
ανωτέρω Μνημονίων Συνεργασίας, καθώς και η διεκπεραίωση όλων των ενεργειών που σχετίζονται με την
υλοποίηση αυτών.
3. Η πραγματοποίηση συναντήσεων και διαβουλεύσεων του Εισαγγελέα του Αρείου Πάγου ή εκπροσώπου
του, με ομολόγους του Εισαγγελικούς και Δικαστικούς
Λειτουργούς, προκειμένου να ανταλλάξουν την επαγγελματική εμπειρία τους και να συζητήσουν θέματα αμοι-
βαίου ενδιαφέροντος, συμπεριλαμβανομένων και εκείνων που υποβάλλονται προς εξέταση σε διεθνή φόρα
και οργανισμούς, επικεντρωμένα ιδίως σε θέματα που
αφορούν την πρόληψη και καταπολέμηση του οργανωμένου εγκλήματος, της τρομοκρατίας, της διαφθοράς,
του λαθρεμπορίου, των ναρκωτικών, της παράνομης μετανάστευσης, της εμπορίας ανθρώπων, των εγκλημάτων,
που σχετίζονται με την οικονομία και την τεχνολογία, την
παραβατικότητα και θυματοποίηση ανηλίκων, καθώς
και κάθε άλλο θέμα, που ήθελε τύχει της έγκρισης του
Εισαγγελέως του Αρείου Πάγου.
4. Η προετοιμασία και οργάνωση επίσημων επισκέψεων του Εισαγγελέα του Αρείου Πάγου και λοιπών Εισαγ-
γελικών Λειτουργών σε ομολόγους τους άλλων χωρών,
σε επίσημα όργανα της Ευρωπαϊκής Ένωσης και Διεθνών
Οργανισμών, καθώς και η υποδοχή και φιλοξενία Γενικών
Εισαγγελέων και λοιπών Δικαστικών Λειτουργών άλλων
χωρών, Πρέσβεων και εκπροσώπων επίσημων οργάνων
της Ευρωπαϊκής Ένωσης και Διεθνών Οργανισμών.
5. Η μέριμνα για τη διοργάνωση διεθνών συνεδρίων
και την υλοποίηση της συμμετοχής σε τέτοια συνέδρια
και φόρα εκπροσώπων της Εισαγγελίας του Αρείου Πάγου ή άλλων Εισαγγελικών Λειτουργών της Χώρας.
6. Η διεκπεραίωση όλων των διαδικασιών, που προβλέπονται για τη συμμετοχή του Εισαγγελέα και των
Αντεισαγγελέων του Αρείου Πάγου, καθώς και λοιπών
Εισαγγελικών Λειτουργών, ως τακτικών ή αναπληρωματικών μελών σε Διεθνή και Ευρωπαϊκά Όργανα.
7. Η διεκπεραίωση όλων των διαδικασιών, που προβλέπονται για την πρόταση εκ μέρους του Εισαγγελέα του
Αρείου Πάγου υποψηφίων Εισαγγελικών Λειτουργών, ως
εκπροσώπων της Χώρας σε Επιτροπές και Ομάδες Εργασίας Ευρωπαϊκών Οργάνων και Διεθνών Οργανισμών.
8. Η διεκπεραίωση όλων των διαδικασιών, που προβλέπονται για την εκπαίδευση των Εισαγγελικών Λει-
τουργών, οι οποίοι θα ορίζονται από τον Εισαγγελέα του
Αρείου Πάγου, σύμφωνα με τα αναφερόμενα στο άρθρο
2 του παρόντος, προκειμένου να υλοποιούν προγράμματα ενημέρωσης πολιτών, ιδίως μαθητών, φοιτητών,
μεταπτυχιακών φοιτητών, γονέων και εκπαιδευτικών,
σχετικά με θέματα δικαίου και δικαιοσύνης καθώς και
θέματα πρόληψης της παραβατικότητας και της θυματοποίησης ανηλίκων και νέων.
9. Η συνδρομή στον Εισαγγελέα ή τον οριζόμενο Αντεισαγγελέα του Αρείου Πάγου για τη συγκέντρωση στα-
τιστικών στοιχείων και την ηλεκτρονική συμπλήρωση
ερωτηματολογίων με ποσοτικά και ποιοτικά στοιχεία,
σχετιζόμενα με ζητήματα λειτουργίας της δικαιοσύνης,
που αποστέλλονται σε τακτά χρονικά διαστήματα από
Ευρωπαϊκές ή Διεθνείς Επιτροπές.
10. Η μέριμνα για τη διοργάνωση εκπαιδευτικών σεμιναρίων, την κατάρτιση προγραμμάτων εκπαίδευσης
και τη συμμετοχή των Εισαγγελικών Λειτουργών της Χώρας σε ευρωπαϊκά προγράμματα και δίκτυα κατάρτισης
και επιμόρφωσης, σε συνέδρια, διαλέξεις και ημερίδες,
σχετικά με την πρόληψη και καταστολή σύγχρονων
μορφών εγκληματικότητας σε συνεργασία με ημεδαπά.
Ευρωπαϊκά και διεθνή όργανα, όπως ενδεικτικά, με   το
Ευρωπαϊκό Δίκτυο Δικαστικής Εκπαίδευσης (EJTN), την
Ευρωπαϊκή Αστυνομικής Ακαδημία (CEPOL), το Γραφείο
Δημοκρατικών Θεσμών και Ανθρώπινων Δικαιωμάτων
(ODIHR), τον Οργανισμό Θεμελιωδών Δικαιωμάτων της
Ευρωπαϊκής Ένωσης (FRA) και την Ακαδημία Ευρωπαϊκού Νόμου (ERA) καθώς και με εκπαιδευτικά ιδρύματα
και άλλους φορείς εκπαίδευσης ή άλλης επαγγελματικής
κατάρτισης του δημοσίου ή ιδιωτικού τομέα της ημεδαπής ή της αλλοδαπής ή με πρόσωπα αναγνωρισμένου
επιστημονικού κύρους.
11. Η διαβίβαση των εργασιών-εισηγήσεων των Εισαγγελικών Λειτουργών, που συμμετέχουν στα προανα-
φερόμενα συνέδρια, σεμινάρια και εκπαιδεύσεις, προς
τους συναδέλφους τους Εισαγγελικούς Λειτουργούς της
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/28.06.2019
Χώρας, για να γίνουν μέτοχοι νέας γνώσης και εμπειρίας,
καθώς και στον Άρειο Πάγο και στο Υπουργείο Δικαιοσύνης, προκειμένου να περιληφθούν στους ατομικούς τους
φακέλους και τέλος η ανάρτηση τους στον ιστότοπο της
Εισαγγελίας του Αρείου Πάγου.
12. Η τήρηση πρωτοκόλλου των εισερχομένων και
εξερχόμενων εγγράφων του τμήματος, η σύνταξη των
σχετικών εγγράφων και αποστολή τους μέσω ηλεκτρονικού ή συμβατικού ταχυδρομείου και / ή φαξ.
13. Η τήρηση αρχείου του τμήματος.
Στο Τμήμα αυτό τηρούνται τα ακόλουθα ηλεκτρονικά
βιβλία: 1) Ηλεκτρονικό Πρωτόκολλο (απλό και εμπιστευτικό), 2) Εγκυκλίων, 3) Βιβλίο Καταγραφής Υπογραφέ-
ντων Μνημονίων Συνεργασίας και 4) Ενημερωτικών
Σημειωμάτων Εκπαιδευτικών Προγραμμάτων.
Άρθρο 12
ΤΜΗΜΑ ΠΟΙΝΙΚΟ
Στην αρμοδιότητα του Τμήματος αυτού, στο οποίο θα
υπηρετούν οκτώ (8) δικαστικοί υπάλληλοι, υπάγονται
ιδίως:
1. Η πρωτοκόλληση των δικογραφιών και των εισερχομένων εγγράφων στο Ηλεκτρονικό Πρωτόκολλο του
Τμήματος, καθώς και των περιλήψεων των εισερχομένων και εξερχόμενων εγγράφων, που έχουν σχέση με τις
δικογραφίες και η συσχέτιση τους σε αυτές, όταν αυτό
απαιτείται.
2. Ο έλεγχος και η παραλαβή δικογράφων (ιδίως
δηλώσεων αναιρέσεως, προσθέτων λόγων, αιτήσεων
επαναλήψεως διαδικασίας, κανονισμού αρμοδιότητας,
υπομνημάτων) και η καταχώρηση τους στην Ηλεκτρονική Εφαρμογή.
3. Η Ηλεκτρονική παραλαβή των ποινικών δικογραφιών με Ηλεκτρονικό Δελτίο Διακίνησης.
4. Η παραλαβή και ο έλεγχος αιτήσεων (από δικηγόρους και διαδίκους) και στην συνέχεια η έκδοση πιστο-
ποιητικών και υπηρεσιακών βεβαιώσεων για ποινικές
υποθέσεις.
5. Η προετοιμασία των ποινικών δικογραφιών, η τακτοποίηση των εγγράφων , ο διαχωρισμός αυτών σε υποφα-
κέλους, η αναγραφή επί των εξωτερικών φακέλων των
απαραίτητων ενδείξεων και στη συνέχεια η καταχώρηση
τους στην Ηλεκτρονική Εφαρμογή.
6. Η καταχώρηση δικασίμων στην Ηλεκτρονική Εφαρμογή, μετά τον προσδιορισμό των δικογραφιών στο αρ-
μόδιο Ε', ΣΤ' ή Ζ' Τμήμα και στη συνέχεια η μεταφορά
τους στο Τμήμα Κλήσεων και Επιδόσεων.
7. Η διακίνηση των αναβλητικών δικογραφιών, η καταχώρηση τους, ανά δικάσιμο, στην Ηλεκτρονική Εφαρ-
μογή.
8. Ο διαχωρισμός απαραίτητων εγγράφων από τις δικογραφίες, σε υποφακέλους, για τους Αντεισαγγελείς της
έδρας και τους Προέδρους των τμημάτων.
9. Η σύνταξη των εκθεμάτων των ποινικών δικασίμων
και συμβουλίων
10. Η δακτυλογράφηση: α) των εισαγγελικών προτάσεων σε ποινικές υποθέσεις, β) όλων των εγγράφων του
τμήματος και γ) της εν γένει αλληλογραφίας.
11. Η σάρωση (σκανάρισμα) και στη συνέχεια η επεξεργασία εγγράφων των Αντεισαγγελέων του Αρείου
Πάγου, σχετικών με τις δικογραφίες που χειρίζονται.
12. Η καταχώρηση των εισαγγελικών προτάσεων επί
των ποινικών υποθέσεων στην Ηλεκτρονική Εφαρμογή.
13. Η κλήτευση αναιρεσείοντα κατηγορούμενου και
αντικλήτου, προκειμένου να ενημερωθούν για την εισαγωγή των απαράδεκτων δικογραφιών στο Δικαστήριο
του Αρείου Πάγου ( Σε   Συμβούλιο).
14. Η εξυπηρέτηση του κοινού, σε σχέση με ποινικές
υποθέσεις, η παροχή πληροφοριών στο κοινό και στους
Δικηγόρους, για την πορεία των δικογραφιών και διαφόρων εγγράφων.
15. Η παραλαβή αιτήσεων εξαίρεσης, συμπλήρωσης
αποφάσεων, επανεξέτασης λόγων αναίρεσης και ο σχηματισμός αντίστοιχων δικογραφιών.
16. Η εισαγωγή υποθέσεων σε Πλήρη ή Τακτική Ποινική Ολομέλεια, η καταχώρηση αυτών στην Ηλεκτρονική
Εφαρμογή, ο διαχωρισμός απαραίτητων εγγράφων για
υποφακέλλους Εισαγγελέα και Προέδρου του Αρείου
Πάγου.
17. Η εισαγωγή Εκδόσεων και οι, μετά τη συζήτηση
αυτών, αναγκαίες ενέργειες, σύμφωνα με το διατακτικό
των αποφάσεων.
18. Η επιστροφή των δικογραφιών, μετά την συζήτηση
στα τρία ποινικά Τμήματα του Αρείου Πάγου, στο εκδόν
την προσβαλλόμενη απόφαση δικαστήριο ή η αρχειοθέτηση τους, ανάλογα με το διατακτικό της απόφασης
του Αρείου Πάγου και η καταχώρηση των στοιχείων τους
στην Ηλεκτρονική Εφαρμογή.
Άρθρο 13
ΤΜΗΜΑ ΕΠΟΠΤΕΙΑΣ ΔΙΚΑΣΤΙΚΩΝ ΛΕΙΤΟΥΡΓΩΝ
ΚΑΙ ΣΤΑΤΙΣΤΙΚΗΣ
Στην αρμοδιότητα του Τμήματος αυτού , στο οποίο θα
υπηρετούν πέντε (5) δικαστικοί υπάλληλοι, υπάγεται η
υποστήριξη της προβλεπόμενης, από τον ν. 1756/1988
όπως ισχύει, εποπτείας του Εισαγγελέα του Αρείου Πάγου ή του οριζόμενου από αυτόν ενός ή περισσοτέρων
Αντεισαγγελέων , στις Εισαγγελίες όλης της Χώρας και
τις Γραμματείες τους , η οποία μπορεί να εκδηλώνεται,
εκτός των άλλων, με την έκδοση γενικών οδηγιών και
κατευθύνσεων και τον έλεγχο της τήρησης αυτών.
Στις αρμοδιότητες του τμήματος αυτού υπάγονται:
1. Η διεκπεραίωση της αλληλογραφίας και η τήρηση
πρωτοκόλλου (απλού και εμπιστευτικού) εισερχόμενων
και εξερχόμενων εγγράφων.
2. Η καταχώριση στο Ηλεκτρονικό Πρωτόκολλο του
Τμήματος (απλό και εμπιστευτικό) των περιλήψεων των
εισερχομένων και εξερχόμενων εγγράφων , που έχουν
σχέση με το τμήμα αυτό.
3. Η συγκέντρωση, ο έλεγχος και η διεκπεραίωση των
αναφορών των Διευθυνόντων τις Εισαγγελίες Εφετών
και Πρωτοδικών της Χώρας, οι οποίες αφορούν: α) τις
εργασίες των αντίστοιχων εισαγγελιών, στις οποίες προΐστανται, β) τις εργασίες αναλυτικά κάθε Εισαγγελικού
Λειτουργού και γ) τις τυχόν εκκρεμότητες αναλυτικά
καθενός από αυτούς.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/28.06.2019
4. Η συγκέντρωση, ο έλεγχος και η διεκπεραίωση των
αναφορών των Διευθυνόντων τις Εισαγγελίες Εφετών
και Πρωτοδικών της Χώρας, οι οποίες αφορούν σε στατιστικά στοιχεία, σχετικά με τις αναβολές των ποινικών
δικαστηρίων αρμοδιότητας τους.
5. Η συγκέντρωση, ο έλεγχος και η διεκπεραίωση των
αναφορών των Διευθυνόντων τα Εφετεία της Χώρας, οι
οποίες αφορούν την εργασία και τις τυχόν εκκρεμότητες
των Δικαστών, στην εκτέλεση των δικαιοδοτικών τους
καθηκόντων.
6. Η καταχώρηση και παρακολούθηση των Πινάκων
Εργασιών των Εισαγγελικών Λειτουργών πρώτου και
δεύτερου βαθμού, ως και των Ανακριτών των Πρωτοδικείων της Χώρας, ανά Περιφέρεια.
7. Η μέριμνα για τον έλεγχο αυτών, από τον Εισαγγελέα
του Αρείου Πάγου ή από τον ορισθέντα Αντεισαγγελέα
και η σχετική με το κεφάλαιο αυτό αλληλογραφία .
8. Η παραλαβή αναφορών, σχετικά με τα πειθαρχικά,
εν γένει, παραπτώματα Δικαστικών Λειτουργών και η
διεκπεραίωση τους.
9. Η παραλαβή της σχετικής με την πειθαρχική διαδικασία αλληλογραφίας, η φύλαξη όλων των σχετικών εγγρά-
φων, η τήρηση των αντίστοιχων πειθαρχικών φακέλων,
καθώς και οι πάσης φύσεως ενέργειες, που αφορούν την
πειθαρχική διαδικασία.
10. Η γραμματειακή υποστήριξη της πειθαρχικής διαδικασίας, που κινεί ο Εισαγγελέας του Αρείου Πάγου,
σε όλες της τις φάσεις.
11. Η χορήγηση βεβαιώσεων για την ύπαρξη ή μη πειθαρχικής εκκρεμότητας σε βάρος Δικαστικών Λειτουρ-
γών, ενόψει συνταξιοδότησης αυτών.
12. Η παραλαβή, πρωτοκόλληση και διεκπεραίωση
των πορισμάτων πειθαρχικών διώξεων κατά Δικαστικών
Λειτουργών και η σχετική αλληλογραφία για την έκφραση σύμφωνης ή μη γνώμης, εκ μέρους του Εισαγγελέα
του Αρείου Πάγου.
13. Η εξυπηρέτηση των Εισαγγελέων- Επιθεωρητών,
με τον εφοδιασμό αυτών με στοιχεία για την επιθεωρούμενη Περιφέρεια.
14. Η δακτυλογράφηση των εγγράφων και της εν γένει
αλληλογραφίας του Τμήματος.
15. Η εφαρμογή των δυνατοτήτων που παρέχει το
ΟΣΔΥΠΠ για: α) την απομακρυσμένη πρόσβαση στους,
κατάλληλα εξουσιοδοτημένους, χρήστες (Εισαγγελικούς
Λειτουργούς κ.λπ.), για την αναζήτηση και άντληση
στατιστικών στοιχείων, β) τη συλλογή και επεξεργασία
στατιστικών στοιχείων της Ποινικής Δικαιοσύνης, γ) την
παραγωγή διοικητικών αναφορών για τη λειτουργία της
Δικαιοσύνης και δ) την αξιοποίηση των στοιχείων για
εντοπισμό προβλημάτων, ενημέρωση κ.λπ.
16. Η Ηλεκτρονική διασύνδεση με το Τμήμα Επιθεώρησης του Αρείου Πάγου, προκειμένου να παρακολουθείται
ολοκληρωμένα η εικόνα με την πειθαρχική διαδικασία.
17. Η Ηλεκτρονική διασύνδεση με το Τμήμα Συμβουλίων του Αρείου Πάγου.
Στο Τμήμα αυτό τηρούνται τα ηλεκτρονικά βιβλία:
α) Ειδικό Ηλεκτρονικό Πρωτόκολλο (απλό και εμπιστευτικό) των εισερχόμενων και εξερχόμενων εγγρά-
φων, που αφορούν τις εργασίες του Τμήματος, β) Προκαταρκτικών Πειθαρχικών Εξετάσεων κατά Δικαστικών
Λειτουργών, γ) Πειθαρχικών αγωγών κατά Δικαστικών
Λειτουργών, δ) Εγκυκλίων, ε) Βιβλίο Εφέσεων κατά Πειθαρχικών αποφάσεων και στ) Βιβλίο καταχώρισης απο-
φάσεων Πειθαρχικών Συμβουλίων.
Άρθρο 14
ΤΜΗΜΑ ΚΛΗΣΕΩΝ ΚΑΙ ΕΠΙΔΟΣΕΩΝ
Στην αρμοδιότητα του Τμήματος αυτού, στο οποίο θα
υπηρετούν πέντε (5) δικαστικοί υπάλληλοι, υπάγεται:
1. Η σύνταξη των κλήσεων για ποινικές και πολιτικές
υποθέσεις, με χρήση της Ηλεκτρονικής Εφαρμογής, όταν
έχει ασκηθεί αναίρεση από τον Εισαγγελέα του Αρείου
Πάγου κατά απόφασης Πολιτικού Δικαστηρίου και οι
οποίες έχουν προσδιορισθεί προς εκδίκαση στον Άρειο
Πάγο, η επίδοση αυτών στους ενδιαφερομένους και τους
αντικλήτους τους, καθώς και η αποστολή αυτών προς
επίδοση σε άλλες Εισαγγελικές ή Αστυνομικές Αρχές,
Ειρηνοδικεία και Καταστήματα Κράτησης.
2. Η τήρηση ηλεκτρονικού αρχείου κλήσεων.
3. Η τήρηση ηλεκτρονικού πρωτοκόλλου και η καταχώρηση των αποδεικτικών, που εισέρχονται στην Εισαγ-
γελία του Αρείου Πάγου.
4. Ο έλεγχος των αποδεικτικών κλητεύσεως, για τυχόν
παραλείψεις ή σφάλματα και η προσπάθεια άρσης αυτών
με νέα επίδοση, καθώς και η σχετική ενημέρωση του
εκάστοτε Αντεισαγγελέα υπηρεσίας γι’ αυτά.
5. Η διαδικασία μεταγωγών στα Ποινικά Τμήματα του
Αρείου Πάγου, κατά τις ορισθείσες δικάσιμους.
6. Η κλήτευση διερμηνέων
Άρθρο 15
ΤΜΗΜΑ ΛΟΓΙΣΤΙΚΟ ΚΑΙ ΜΕΘΟΔΩΝ ΟΡΓΑΝΩΣΗΣ
ΠΛΗΡΟΦΟΡΙΚΗΣ
Στην αρμοδιότητα του Τμήματος αυτού, στο οποίο θα
υπηρετούν πέντε (5) δικαστικοί υπάλληλοι, υπάγονται:
1. Οι πάσης φύσεως εργασίες, που έχουν σχέση με τις
εν γένει αποδοχές και αποζημιώσεις των Εισαγγελικών
Λειτουργών και των Δικαστικών Υπαλλήλων, καθώς και
αυτές, που έχουν σχέση με την εκλογική αποζημίωση.
2. Η διαδικασία για την προμήθεια πάσης φύσεως υλικών της Εισαγγελίας (αναλώσιμων υλικών Η/Υ, φωτοτυπι-
κών μηχανημάτων, γραφικής ύλης κ.λπ.), και η περαιτέρω
διάθεση τους στα διάφορα Τμήματα , η υποστήριξη των
φωτοτυπικών μηχανημάτων και συσκευών τηλεομοιοτυπίας, καθώς και η μέριμνα για την καλή λειτουργία,
συντήρηση και κίνηση των υπηρεσιακών αυτοκινήτων,
με τήρηση των σχετικών Ηλεκτρονικών Αρχείων.
3. Η διαχείριση των πάγιων προκαταβολών της Εισαγγελίας του Αρείου Πάγου, Δημοσίων Σχέσεων και
ΤΑ.Χ.ΔΙ.Κ., που τηρούνται στην Τράπεζα της Ελλάδος.
4. Η απογραφή όλων των υλικών , επίπλων και αναλώσιμων, που υπάρχουν στις αποθήκες της Υπηρεσίας και
η τήρηση σχετικού Ηλεκτρονικού Αρχείου.
5. Η συγκέντρωση, συμπλήρωση και προώθηση στο
Υπουργείο Δικαιοσύνης σχετικών αιτήσεων και εγγράφων για τη απονομή σύνταξης των Εισαγγελικών Λει-
τουργών και Δικαστικών Υπαλλήλων της Υπηρεσίας.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 2608/28.06.2019
6. Η διαχείριση της ιστοσελίδας της Υπηρεσίας (αναρτήσεις ανακοινώσεων, προσκλήσεων, δράσεων της Ει-
σαγγελίας, εγκυκλίων, γνωμοδοτήσεων κλπ).
7. Η παρακολούθηση των προβλημάτων που ανακύπτουν με τις ηλεκτρονικές εφαρμογές και προγράμματα
στα επιμέρους Τμήματα της Υπηρεσίας, η επιμέλεια και
σύνταξη εγγράφων προς την Κεντρική Ομάδα Διοίκησης
Έργου (ΚΟΔΕ) και τις Ομάδες Διοίκησης Έργου (ΟΔΕ) του
ΟΣΔΔΥ-ΠΠ, με την αποστολή εγγράφων και e-mail και
επίσης η υποστήριξη των εργασιών των χρηστών στην
Υπηρεσία και η φροντίδα για την επίλυση των μικροπροβλημάτων, που τυχόν προκύπτουν.
8. Η δημιουργία e-mail για τους Εισαγγελικούς Λειτουργούς, τα Τμήματα και τους Δικαστικούς Υπαλλήλους,
καθώς και η διαχείριση του e-mail του τμήματος.
9. Η καταγραφή του υφιστάμενου Υλικού Μέρους Εξοπλισμού Πληροφορικής (hardware) της Υπηρεσίας, η
υποστήριξη του Λογισμικού Πληροφορικής (software)
και του Υλικού Μέρους Εξοπλισμού Πληροφορικής
(hardware), καθώς και αναβάθμιση και υποστήριξη του
δικτύου και η καταγραφή των θέσεων εργασίας Εισαγγελικών Λειτουργών και Δικαστικών Υπαλλήλων, με τή-
ρηση σχετικών Ηλεκτρονικών Αρχείων
10. Η τήρηση και διαρκής ενημέρωση των στοιχείων
του Μητρώου Ψηφιακής Υποδομής της Υπηρεσίας.
11. Η απογραφή υλικού μέρους εξοπλισμού Πληροφορικής (hardware) που δεν χρησιμοποιείται πλέον και η
διαδικασία για καταστροφή αυτού αρμοδίως.
12. Η σύνταξη και διεκπεραίωση εγγράφων, που αφορούν τα αντικείμενα του Τμήματος και οι αναρτήσεις
Πράξεων και εγγράφων στις κυβερνητικές ιστοσελίδες
13. Η διεκπεραίωση των διαδικασιών σε περίοδο εκλογών (έκδοση χρηματικών ενταλμάτων για την αντιμε-
τώπιση των εκλογικών δαπανών της Υπηρεσίας, προμήθειες υλικών, αναρτήσεις, συμβάσεις για τις εκλογές,
εκτυπώσεις διορισμών και αποδεικτικών Εφόρων και
Δικαστικών Αντιπροσώπων και αποστολή τους σε όλη
τη Χώρα )
14. Η τήρηση Ηλεκτρονικού Ευρετηρίου των βιβλίων
της Βιβλιοθήκης της Εισαγγελίας του Αρείου Πάγου, η
μέριμνα για τον εμπλουτισμό της Βιβλιοθήκης με Κώδικες και Συγγράμματα, η χορήγηση βιβλίων στους Ει-
σαγγελικούς Λειτουργούς, με τήρηση σχετικού βιβλίου
δανεισμού και
15. Η συγκέντρωση σε Ηλεκτρονικό Αρχείο, των ποινικών αποφάσεων του Αρείου Πάγου κατά τακτά χρο-
νικά διαστήματα και η ενημέρωση των Εισαγγελικών
Λειτουργών, με αποστολή αυτών στο ηλεκτρονικό τους
ταχυδρομείο , εφόσον αυτοί το ζητήσουν. Τέλος, η χρήση
των δεδομένων από τράπεζες νομικών πληροφοριών για
τις ανάγκες της Εισαγγελίας και η τήρηση της ηλεκτρονικής βιβλιοθήκης.
Στο τμήμα αυτό τηρούνται τα ηλεκτρονικά βιβλία:
α) Ειδικό Ηλεκτρονικό Πρωτόκολλο των εισερχομένων
και εξερχόμενων εγγράφων, που αφορούν τις εργασίες
του Τμήματος και β) Πράξεων.
ΚΕΦΑΛΑΙΟ Δ
ΑΛΛΑΓΕΣ ΚΑΙ ΙΣΧΥΣ ΚΑΝΟΝΙΣΜΟΥ
Άρθρο 16
Η συμπλήρωση, τροποποίηση, αντικατάσταση ή κατάργηση διατάξεων του παρόντος κανονισμού γίνεται με
απόφαση της Ολομέλειας των Εισαγγελικών Λειτουργών
της Εισαγγελίας του Αρείου Πάγου .
Την Ολομέλεια συγκαλεί για το σκοπό αυτό ο Εισαγγελέας του Αρείου Πάγου, ο οποίος και προεδρεύει αυτής,
σύμφωνα με τις σχετικές διατάξεις του ν. 1756/1988, όπως
ισχύει. Οι Αντεισαγγελείς του Αρείου Πάγου καλούνται
προς τούτο με έγγραφη πρόσκληση του Εισαγγελέα, δέκα
(10) τουλάχιστον ημέρες πριν από τη συνεδρίαση και περιλαμβάνει το περιεχόμενο της συμπλήρωσης, τροποποί-
ησης ή αντικατάστασης του Κανονισμού, καθώς επίσης
και το περιεχόμενο της προς κατάργηση διάταξης αυτού.
Άρθρο 17
Ο παρών κανονισμός τίθεται σε ισχύ από τη δημοσίευσή του στην Εφημερίδα της Κυβερνήσεως.
Από την έναρξη ισχύος του παρόντος καταργείται κάθε
διάταξη Κανονισμού Λειτουργίας της Εισαγγελίας του
Αρείου Πάγου, που αντίκειται στις διατάξεις του παρόντος ή ανάγεται σε θέματα ρυθμιζόμενα από αυτόν.
Αποφασίσθηκε και δημοσιεύθηκε στην Αθήνα στις 9
Μαΐου 2019.
Η απόφαση αυτή να δημοσιευθεί στην Εφημερίδα  της
Κυβερνήσεως.
Η Εισαγγελέας του Αρείου Πάγου
ΞΕΝΗ ΔΗΜΗΤΡΙΟΥ - ΒΑΣΙΛΟΠΟΥΛΟΥ

[Source: 20190202608.pdf | Tokens: 36124]